Sikeres teljesítéshez szükséges lépések:

1) Megfelelő felkészülés *(fizikai, technikai, tájékozódási)*.

2) Legyél tisztában a [Részvételi szabályzattal](http://www.szenteskor.hu/dokumentumok/reszveteli_szabalyzat_szent-s-kor.pdf)!

3) [Regisztráció](http://szenteskor.hu/regisztracio.php).

4) Nevezés. *(A* [*túrák listájában*](http://szenteskor.hu/teljesitmenyturak.php)*, vagy túra kiválasztását követően tudod megtenni!)* Családi kategóriában egy fő nagykorú nevezése szükséges. Nevezésed kettő hétig aktív! *(Ha ebből kicsúszol a nevezésed mellé a „nem állt rajthoz” megjegyzés kerül, valamint új nevezésre lesz szükséged.)*

A rendszer egy aktív nevezést fogad el! *(Ha változott az elképzelésed a túra kiválasztásával, túrák teljesítési sorrendjével, töröld a korábban leadott nevezésed és nevezz a most választott túrára!)*  
Nevezéseddel elfogadod a Szent-S-kör Részvételi szabályzatát!

5) Rajthely felkeresése.

Szentesi Családsegítő Központ / Közösségi Tér *(Dózsa-ház / Szentes, Csongrádi út 2.)*

Az épület D-i falának, K-i sarkán elhelyezett Rajt-Cél ellenőrzőpont.

*(Koordinátái: N46 39.154 E20 15.191)*

Egyes teljesítménytúrák rajt-, és célterülete nem itt található! Erről az adott túra leírásában tájékozódhatsz.

6). A rajthely felkeresésének dokumentálása a választott igazolási módnak megfelelően *(QR-kód beolvasás, geolokáció, útpont mentés + nyomvonalrögzítés indítása, túravezető igénybevétele, vagy Ellenőrzőmező fotózása)*.

7) A választott teljesítménytúra nyomvonalának bejárása az összes ellenőrzőpont érintésével és dokumentálásával, a megadott teljesítési időn belül.

8) A célba érés dokumentálása a Rajt-Cél kód ismételt rögzítésével a fenn leírt módon.

9) Teljesítésigazolás beküldése. Kizárólag a nyomvonal becsatolással, nyomvonal + útpont mentés, valamint fotóigazolási módot választóknak!  
Ezt kövezően a túra zárása!  
*(Teljesítésigazolási anyagok beküldésére a felhasználói fiókodban található menüpont használatával lehetséges.)*